Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: önkormányzatokról szóló 1990. évi LXV. törvény 16. § (1) bekezdése pedig előírja, hogy „a képviselő-testület a törvény által
Paragraph Index: 1222

d) az egy főre jutó alacsony jövedelem (minimálbér, az öregségi nyugdíj mindenkori minimuma stb.)” Az idézett rendelkezés — az Ör.-ben alkalmazott megjelölés szerint — a forgalmi érték csökkentésének körülményeit szabályozza. Az Alkotmánybíróság e határozatában már utalt arra, hogy az önkormányzat a forgalmi értékcsökkentő tényezők között az Lt.-ben meghatározottakon túl más tényezőket is megjelölhet rendeletében. A forgalmi érték azonban a lakáshoz, annak adottságaihoz, állapotához, felszereltségéhez, környezetéhez kapcsolódik, s nem függ közvetlenül a bérlő személyétől. (Esetlegesen olyan összefüggésben vetődik fel a bérlő szociális helyzete a helyi forgalmi érték kialakításánál, hogy a kedvezőtlen szociális helyzetű bérlő nagyobb valószínűséggel kevesebbet fordít a lakás állagának fenntartására.) Az Lt. 54. § (1), illetve (2) bekezdése szerint nem a forgalmi érték, hanem a szerződés megkötésekor fizetendő vételárrészlet mértéke, a részletfizetés időtartama és a szerződéses kamat mértéke, illetőleg a kamatmentesség lehetőségei és feltételei, valamint a vételárengedmény, továbbá a vételárhátralék megfizetésére adott engedmény feltételei és mértéke önkormányzati rendeleti meghatározása során kell figyelembe venni a bérlő jövedelmi és vagyoni helyzetét. 2000/23. szám Mivel a vázoltak alapján az Ör. 6. § (2) és (3) bekezdése nem felelt meg ennek a törvényi követelménynek (a kezdeményezésben foglaltakon túlterjeszkedve, a tartalmi összefüggésekre tekintettel), az Alkotmánybíróság mindkét rendelkezést törvényellenesnek minősítette és megsemmisítette.

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes